google/wiki40b huggingface dataset:
Rhea Silvia

Si Rhea Silvia o Ilia ang ina ng tagapagtag ng Roma na sina Romulus at Remus sa Diyos na si Marte. Ayon kay Livy, si Rhea Silvia ay anak ni Numitor na hari ng Alba Longa at inapo ni Aeneas. Inagaw ng nakakabatang kapatid ni Numitor ang trono at pinatay ang anak na lalake ni Numitor na pumwersa kay Rhea Silvia na maging birheng Vestal. Ito ay sisiguro na ang lipi ni Numitor ay walang tagapagmana sa trono. Gayunpaman, naglihi at nanganak si Rhea Silva kina Romulus at Remus. Ayon kay Ovid, si Rhea Silvia ay sinipingan ng Diyos na si Marte. Nang malaman ni Amulius ang pangananak ni Rhea Silvia, siya ay ipinabilanggo ni Amulius at inutos ni Amulius sa isang alila na patayin ang kambal. Gayunpaman, nahabag ang alila at pinatangay sila sa agos ng ilog Tiber na nagdala sa sanggol sa pampang. Ang isang babaeng lobo ay nagpakain sa kanila. Kalaunang sinagip ni Faustulus ang kambal na sanggol at pinalaki ng kanyang asawa. Sinagip ng Diyos ng Ilog Tiber na si Tiberinus si Rhea Silvia at pinakasalan siya. Nang lumaki sina Romulus at Remus, kanilang itinatag angRoma at pinatalsik si Amulius at ibinalik si Numitor bilang hari ng Alba Longa.
Diperensiyal na topolohiya

Sa matematika, ang diperensiyal na topolohiya(differential topology) ang larangan na hinggil sa mga diperensiyableng mga punsiyon sa mga diperensiyableng manipoldo. Eto ay malapit na kaugnay ng diperensiyal na heometriya at kung pagsasamahin ang dalawang ito ay bumubuo ng heometrikong teoriya ng mga diperensiyableng manipoldo.
Pista ng Paru-paro

Ang Pista ng Paru-paro ay ang opisyal na pista ng lungsod ng Dasmariñas na ipinadiriwang taun-taon tuwing Nobyembre 26. Tinawag itong paru-paro Festival dahil inihahalintulad ang progresibong pagbabago ng lungsod mula sa pagiging isang maliit na baryo ng lungsod ng Imus hanggang sa pagiging ganap na lungsod sa Kabite sa banyuhay na kinahaharap ng isang uod bago maging isang ganap na paru-paro.
Ipinapakita ng pista ang pagiging malikhain ng mga Dasmarineño sa pamamagitan ng isang engrandeng parada kung saan ang mga kalahok ay nakapustura bilang mga paru-paro kasama ng mga makukulay na karosa. Nagtitipon tipon rin ang mga mamamayan na nagmula sa iba’t ibang barangay ng Dasmariñas upang makiisa sa iba’t ibang pagtatanghal at patimpalak.

Kasaysayan

Unang ipinagdiwang ang Pista ng Paru-paro noong Nobyembre 26, 2011 sa pangalawang anibersaryo ng pagiging isang lungsod ng Dasmariñas. Mula sa pagiging baryo sa lungsod ng Imus naideklara ito bilang isang bayan sa probinsya ng Kabite noong Mayo 12, 1864. Makalipas ang 145 na taon naging isang ganap na lungsod ang Dasmariñas noong Nobyembre 26, 2009. Sa pamamagitan ng Resolusyon Blg. 069-s-2011 at Espesyal na Ordinansa 02-s-2011, idineklara ang Pista ng Paru-paro bilang opisyal na pista ng lungsod ng Dasmariñas sa ilalim ng panunungkulan ni Alkalde Jennifer Austria Barzaga at sa Sangguniang Panlungsod. 
Sa paglipas ng panahon tinagurian ang lungsod ng Dasmariñas bilang isa sa mga lungsod sa bansa na mayroong mabilis na pag-unlad. Nagkaroon ng malalaking mga industriya, negosyo, pasilidad pangkalusugan at pang-edukasyon, imprastraktura, at iba pa. Tinagurian rin ang lungsod bilang "University Capital of Cavite" o sentro ng mga unibersidad sa probinsya ng Cavite. Ang pagbabago nito mula sa isang maliit na baryo patungo sa isang maunlad at progresibong lungsod ay nagpakita ng pagkakapareho nito sa pagbabagong anyo ng isang paru-paro. Kaya naman ang taun-taong pagdiriwang ng Pista ng Paru-paro ay pagbabalik-tanaw sa pagsisimula ng lungsod at ang pag-unlad nito sa pagdaan ng mga taon.
Teorya ng komunikasyon

Ang teoriya ng komunikasyon ay isang larangan ng impormasyon at matematika na nagsasagawa ng pag-aaral sa prosesong teknikal ng impormasyon at ng prosesong pantao ng komunikasyong pantao. Ayon sa teorista ng komunikasyon na si Robert T. Craig sa kaniyang sanaysay na Communication Theory as a Field (1999) o "Teoriya ng Komunikasyon bilang isang Larangan", sa kabila ng pinag-ugatang sinauna at lumalaking pananagana ng mga teoriya patungkol sa komunikasyon, walang isang larangan ng pag-aaral na maaaring kilalanin bilang 'teoriya ng komunikasyon'.
O, Capiz

Ang O, Capiz, na kilala rin bilang Dalit ng Capiz (o Imno ng Capiz), ay ang opisyal na panlalawigang awit ng lalawigan ng Capiz sa Pilipinas. Ang dalit, na nanalo sa 24 ibang mga entrada sa paligsahang inihanda ng pamahalaang panlalawigan, ay isinulat ni Charmaine O. Guartero, isang guro ng musika sa mataas na paaralan ng Filamer Christian College.
Ipinairal ang dalit noong 23 Hunyo 2006 ng ordinansa ng Sangguniang Panlalawigan ng Capiz at ito ay unang itinugtog sa anibersaryo ng karta ng lalawigan. Ipinatugtog naman ang kasalukuyang ayos nito noong 25 Hunyo 2007. Ayon sa dating gobernador na si Vicente Bernejo, na kasalukuyang alkalde ng Lungsod ng Roxas, sabi niya na sa pagsikap ng mga Capizeño para sa kaunlaran, "kailangan natin ng tunog na magdudulot ng inspirasyon sa atin at na magbubulos ng ating pagsisikap na nagkakaisa upang maiabot ang ating pangarap para sa mas mabuting Capiz" ("we need a melody that will inspire us and forge our efforts together to achieve our dream for a better Capiz"), habang inilalarawan ng O, Capiz bilang bukod-taning paglalahad ng tunay na Capiz at Capizeño.
Ang opisyal na bidyo ng O, Capiz ay matatagpuan sa YouTube at ang kopyang CD at tape ng dalit ay ipinapamaghagi sa mga paaralan sa buong lalawigan.
Homo ergaster

Klasipikasyon

Itinuturing ng ilang mga paleoantroplogo ang H. ergaster na simpleng uring Aprikano ng Homo erectus.  Ito ay humahantong sa paggamit ng terminong "Homo erectus sensu stricto" para sa Asyanong Homo erectus, at "Homo erectus sensu lato" para sa mas malaking species na bumubuo ng parehong maagang mga populasyong Aprikano  (Homo ergaster) at mga populasyong Asyano. Iminungkahi ng ilang siyentipiko na ang Homo ergaster ang direktang ninunong Aprikano ng Homo erectus na nagmumungkahing ang Homo ergaster ay lumisan sa Aprika at lumipat sa Asya na nagsanga sa isang natatanging species.

Ebolusyon

Ang H. ergaster ay pinaniniwalaang nag-ebolb mula sa ninuno nitong Homo habilis sa pagitan ng  1.9 at 1.8 milyong taong nakakalipas. Ang angkan ng H. ergaster na lumisan sa Aprika at tumungo sa Asya ay humiwalay sa linyang ergaster at naging mga Homo erectus. Ang parehong Homo antecessor at Homo heidelbergensis ay pinaniniwalaang nag-ebolb mula sa H. ergaster. Ang H. ergaster ay nanatiling matatag sa loob ng ca. 500,000 sa Aprika bago naglaho sa fossil record noong mga 1.4 milyong taong nakakalipas.

Mga katangian

Ang Homo ergaster ay gumamit ng mas iba iba at mga sopistikadong kasangkapang bato kesa sa ninuno nitong Homo habilis. Nilinang nito ang namanang Oldowan  at pinaunlad ang unang mga palakol na Acheulean Bagaman ang paggamit ng mga kasangkapang Acheulean ay nagsimula noong ca. 1.6 milyong taong nakakalipas, ang linyang H. erectus ay humiwalay noong mga 200,000 taong nakakalipas bago ang pangkalahatang pagpapakilala ng teknolohiyang  Acheulean at kaya ang mga inapong Asyano ng H. ergaster ay hindi gumamit ng teknolohiyang Acheulean.
Ang dipormismong seksuwal sa  H. ergaster ay malaking nabawasan mula sa mga ninuno nitong australopithecine (mga 20%) ngunit mas malaki pa rin kesa sa dimorpismo sa mga modernong tao. Ang nabawasang dimorpismong ito ay pinagpapalagay na tanda ng nabawasang kompetisyon para sa mga makakatalik sa pagitan ng mga lalake nito.
Ang mga mga H.ergaster ay katulad ng mga modernong tao sa organisasyon at pakikisalamuha kesa sa anumang mas naunang mga species. Pinaniwalaang ang H.ergaster ang unang hominin na kumontrol sa apoy o nakakalikha ng apoy ngunit pinagtatalunan pa rin ito ng mga siyentipiko. Ngayong pinaniniwalanag ang Homo erectus ang nakakontrol ng apoy  gayundin ang ibang mga hominin na nagsasalo ng karaniwang ninuo sa H.ergaster.
Ayon sa BBC series na Walking With Cavemen, ang Homo ergaster ang malamang na unang hominid na gumamit ng "makikilalang isang tinig ng tao" bagaman ang kognisyong simboliko ay malamang na limitado kumpara sa mga modernong tao. Pinaniniwalaang ang H.ergaster ay nalilimitahan sa kakayahang pisikal nito sa pagreregula ng paghinga at paglikha ng mga masalimuot na tunog. Ito ay batay sa cervical vertebrae ng Turkana boy na higit na mas makitid kesa sa mga kalaunang tao. Ang mga natuklasang cervical vertebrae sa Dmanisi, Georgia noong mga mas maagang 300,000 taon kesa sa Turkana boy ay nasa loob ng normal na saklaw ng tao.
George Zhang

Si George Zhang ay isang artista sa Taiwan.
Tsek-in

Ang tsek-in (sa Ingles: check-in) ay isang proseso kung saan pinapabatid ng isang indibiduwal ang kanyang pagdating sa isang otel, paliparan, daungan, o kaganapan.

Pag-tsek-in sa paliparan

Ang proseso ng pagtsek-in sa mga paliparan ay nagbibigay-daan upang ang mga pasahero ay maitsek-in ang kanilang bagahe at makakuha ng boarding pass o pases sa pagsakay. Ang pasahero ay kinakailangang magbigay ng patunay na siya ay pinayagang bumiyahe, katulad ng tiket, bisa, o iba pang pamamaraang elektroniko. Bawat kompanya ng eroplano ay naglalaan ng pasilidad upang mai-tsek-in ng mga pasahero ang kanilang mga bagahe, maliban na lamang sa mga carry-on bag o mga bagaheng bibitbitin. Ito ay maaaring sa pamamagitan ng mga empleyado ng kompanya ng eroplano sa mismong counter ng tsek-in ng paliparan o kaya naman ay sa pamamagitan ng isang ahensyang taga-ayos o sa pamamagitan ng sariling paggamit ng kiosk. Ang bagahe ay tinitimbang at tinatatakan, saka ito nilalagay sa conveyor na siyang nagdadala ng mga bagahe sa pangunaing sistema na nag-aayos ng mga bagahe. Ang bagahe ay napupunta sa imbakan nang mga ibang kargahe sa eroplano. Ang tauhan na taga-tsek-in ang siyang magbibigay ng boarding pass sa bawat pasahero.
Patuloy na dumadami ang mga mas mabibilis na pagproseso ng pagtsek-in, kung saan ang mga pasahero ay dumederetso na lamang o kaya naman ay nababawasan ang oras nito sa pagpila sa mga counter ng tsek-in na pinangangasiwaan ng mga empleyado. Kasama rin dito ang mga pasahero na nag-tsetsek-in sa Internet o online bago pa man dumating sa paliparan, o kaya naman ang mga gumagamit ng mga manuhang pag-tsek-in sa mga kiosk sa paliparan. Ang ibang mga paliparan ay may mga curbside sa pagtsek-in, kung saan ang pasahero ay nagpa-tsek-in ng kanyang bagahe, sa pamamagitan ng isang kinatawan mula sa kompanya ng eroplano, bago pa man ito pumasok sa paliparan at dederetso na ito agad sa seguridad.
Karamihan ng mga paliparan ay nagbibigay ng huling araw o oras para makapagtsek-in bago sila umalis. Ito ay para maibigay ng paliparan ang mga hindi nagamit na upuan sa ibang mga naghihintay na pasahero at para mailagay na ang kanilang bagahe sa eroplano at maisaayos na ang ibang mga dokumento para sa paglipad. Dapat isaalang-alang ng mga pasahero ang oras bago nila makuha ang kanilang mga bagahe sa linya ng mga tsek-in bago sila dumaan sa inspeksyon at tumuloy (minsan ay para sumakay) mula sa lugar ng tsek-in papunta sa sakayan. Minsan ito ay tatatgal ng ilang oras at nakadepende ito sa mga paliparan o kaya naman sa iba't-ibang mga taon. May dagdag na oras na kinakailangan para sa imigrasyon at adwana para sa internasyunal na mga paglipad.
Gigit Sulit

Si Gigit Sulit ay isang artista sa Pilipinas.
Minami, Tokushima

Ang Minami ay isang bayan sa Tokushima, bansang Hapon.
Munting Anghel

Ang Munting Anghel ay isang palabas sa telebisyon sa Pilipinas ng GMA Network.
Anna Liza

Ang Anna Liza ay isang palabas sa telebisyon sa Pilipinas ng GMA Network noong dekada 1980 na pinagbibidahan ni Julie Vega. Ginawa ito muli noong 2013 na pinalabas naman sa ABS-CBN.
Kiliti

Ang kiliti ay isang pakiramdam ng katuwaaan ng isang tao na nararamdaman sa isang bahagi ng katawan.
Tiya

Ang tiya o tiyahin (Ingles: aunt , auntie) ay katawagan ng isang pamangkin para sa isang babaeng taong maaaring kapatid na babae ng isang magulang, o ang asawa ng isang kapatid na lalaki ng isang magulang. Ayon sa Talahuluganang Ingles ng Oxford, ito ang kapatid na babae ng isang ama o ina, o kaya ang asawang babae ng isang tiyong tinatawag na tiya sa batas o tiyahin sa batas (aunt-in-law sa Ingles) ayon sa mahigpit na kahulugan ng salita. Tiyo ang katumbas na katawagan para sa lalaki. Maaari ring tumukoy ang tiya sa isang parangal na katawagan para sa sinumang babaeng tao o indibiduwal. Katumbas ito ng tiyang, ale at kaka, bagaman ginagamit din ang kaka bilang pantawag para sa panganay na kapatid na lalaki o babae (para sa kuya o sa ate). Ngunit bilang panturing sa tiya o tiyo, karaniwang ginagamit ang kaka para tawagin o tukuyin ang isang panganay na tiya o tiyo. Ginagamit ding panawag ang tiya para sa isang inang panguman.
275 Sapientia

Ang 275 Sapientia ay isang planetang hindi pangunahin.
MNL48

Pagkakabuo noong 2016

Noong ika-26 Marso 2016, ng pagkakabuo sa MNL48, BNK48, at TPE48 ay inanunsyo.

Awdisyon para sa mga kauna-unahang miyembro

Noong ika-13 Oktubre 2017, ang HalloHallo Entertainment ay nag anunusyo ng pag tatala sa mga nais sumali bilang unang henerasyon ng banda .
Noong ika-10 Nobyembre 2017, ang HalloHallo Entertainment ay nag sagawa ng kauna-unahang awdisyon para sa unang henerasyon MNL48.

MNL48 1st-Ever Handshake Event (Meet & Greet)

Noong ika- 22 Abril 2018, "Meet Your Oshimen". 300 mapapalad na mga nag-awdisyon ay nakadaupang palad ang  mga miyembro ng AKB 48 na ginanap  17:00 sa TriNoma 4th Floor Garden.

Pangkalahatang eleksyon: pag kakaanunsyo sa mga unang myembro ng banda

Sa ika- 28 Abril 2018, ang HalloHallo Entertainment ay iaanunsyo ang mga kauna-unahang miyembro ng MNL48.

Imahe

Ang MNL48, ay katulad ng AKB48, ang bawat miyembro ay tinatawag na mga "Idolo" (Idols),  na inaasahang magiging isang mabuting ihemplo para sa mga kabataan, ang kanilang imaheng masisigla Kyut / magaganda at bibo ay ang isang katangiang tatak ng banda, sa kabila ng karamihan sa mga tagahanga ay may-edad.

Pagpili

Sa ngayon ay gaganapin pa lamang ang pag pipili sa mga magiging unang henrasyon ng mga miyembro, na lahing ipinapalabas bilang isang segment sa pantanghaling palabas na It's Show Time! .
Sa ngayon ay mayroong 75 finalist sa nakaraang general  election.
Pudyimi, Saitama

Ang Fujimi ay isang lungsod sa Saitama Prefecture, bansang Hapon.
Jumbotron

Ang Jumbotron (tinatawag din minsan bilang "Jumbovision") ay isang malaking telebisyon na ginagamit sa isang istadyum pampalakasan o sa lugar ng isang konsiyerto upang ipakita malapit ang kaganapan. Ang teknolohiya ng Jumbotron ay isinagawa ng Sony, Bagaman nakarehistrong tatak-pangkalakal ang JumboTron na pagmamay-ari ng Sony Corporation, itinigil ng Sony ang paggawa ng mga kagamitang ito noong 2001 at simula noon ang salitang jumbotron ay naging pangkalahatang tatak-pangkalakal.
Sinugbang karneng baka

Ang sinugbang karneng baka (Ingles: roast beef) ay inihaw, binusa, o nilitsong mga hiwa, piraso, o lapang ng karne ng baka. Tinatawag din itong sinalab na karneng baka o pinais na karneng baka. Isinasagawa ang pag-iihaw sa loob ng isang hurnuhan. Karaniwang inihahain ito sa loob o nakapalaman sa mga tinapay. Minsan ring ginagamit ito upang gumawa ng mga giniling na karneng hinaluan ng mga patatas (hash kung tawagin sa Ingles). Sa Inglatera, Canada, Ireland, at Australia, isa ang sinugbang karne ng baka sa mga karneng nakaugaliang isinisilbi sa Panglinggong Hapunan. Isang tradisyunal na kasama o panggilid na ulam sa sinalab na karneng baka ang puding na Yorkshire.
Princess Lulu

Ang Princess Lulu ay isang palabas sa telebisyon sa Timog Korea.
Probisyonal na Gobyerno ng Republika ng Korea

Kasaysayan

Binuo ang naturang pamahalaan noong 13 Abril 1919 makalipas ang Ika-1 Marso Kilusan ng parehong taon noong namuno ang Hapon sa Tangway ng Korea.
Hindi natamo ng pamahalaan ang pormal na pagkilala mula sa ibang bansa, ngunit ang magandang anyo ng pagkilala ay inihatid ng Pamahalaang Nasyonalista ng Tsina at iba pang mga pamahalaan, na karamihan man ay desterado rin.
Pinigilan ng pamahalaan ang militar na pananakop ng Hapon na nagtagal mula 1910 hanggang 1945. Nakipag-ugnayan sila sa armadong pangpigil laban sa hukbong Hapones noong 1920 at 1930, kabilang na ang Digmaan ng Chingsanli noong Oktubre 1920, at paglusob sa Pamumunong Militar na Hapones sa Shanghai noong Abril 1932.
Humantong ang labanan sa pagkakabuo ng Hukbong Liberasyong Koreano noong 1940, na nagdalahan ng karamihan sa pagka-destiyera ng mga hukbong panglabang Koreano. Gaya ng napag-planuhan, nag-deklara ng digmaan ang pamahalaan laban sa Hapon at Alemanya noong 9 Disyembre 1941 at nakibahagi ang Hukbong Liberasyon sa kilusang magkaanib sa Tsina at iba pang bahagi ng Timog-Silangang Asya.
Bago magtapos ang Ikalawang Digmaang Pandaigdig, naghanda ng pagsugod ang Hukbong Liberasyong Koreano laban sa mga Hapones sa Korea sa pakikipagtulungan Amerikanong Tanggapan ng Estratehikong Serbisyo, ngunit naantala ng pagsuko ng Hapon ang pagsagawa ng balak. Natamo ang layunin ng pamahalaan noong pagsuko ng mga Hapones noong 2 Setyembre 1945.
Ang mga lugar ng Probisyonal na Pamahalaan sa Shanghai at Chongqing ay naging mga museo.
Lalawigan ng Shirak

Ang Shirak ay isang lalawigan ng Armenya. Ito ay matatagpuan sa hilagang-kanluran ng bansa, katapat ng Turkiya sa kanluran at Georgia sa hilaga. Ang kabisera at pinakamalaking lungsod ng Shirak ay Gyumri. Ang probinsya ay may isang paliparan sa Gyumri, ito ay ang Internasyunal na Paliparan ng Shirak.
James Naismith

Si James Naismith (6 Nobyembre 1861 – 28 Nobyembre 1939) ay isang taga-Canada at naturalisadong Amerikanong tagasanay sa palakasan at inobador. Siya ang lumikha ng larong basketbol noong 1891.
Linyang Montalban

Kasaysayan

Ang linya ay binuksan patungo sa Lungsod ng Marikina noong 1906. 
Nakumpleto ang linya patungong Montalban noong 1907.
Ang mga serbisyo ng pasahero ay tumigil noong 1936 dahil sa kakulangan ng mga pasahero at pinalitan sa mga bus, ang mga serbisyo ng kargamento lamang ay nanatili hanggang sa nawasak ang linya dahil sa Paninindigan ng mga Hapon. Ang mga riles malapit sa istasyon ng Rosario, ay tinangal matapos tumigil ang mga serbisyo noong 1936.
Luhansk

Kasaysayan

Nagsisimula ang kasaysayan ng lungsod sa taong 1795, kung kailan itinatag ng industriyalistang Briton na si Charles Gascoigne ang isang pabrika ng metal doon. Ito ang panimula ng industriya na patuloy pa ring umuunlad hanggang ngayon. Natamo ng Lugansk ang estado ng lungsod (city status) noong 1882. Matatagpuan ito sa Donets Basin, at pinaunlad ang Lugansk upang maging mahalagang sentro ng industriya sa Silangang Europa. Ang lungsod ay naging kinaroroonan ng isang pangunahing kompanya na gumagawa ng mga lokomotibo. Noong Nobyembre 5, 1935, binago sa Voroshilovgrad () ang pangalan ng lungsod, mula sa Soviet na hukbong komandante at politikong si Kliment Voroshilov. Noong Marso 5, 1958, binalik ang lumang pangalan bunga ng utos ni Nikita Khrushchev na huwag gumamit ng pangalan ng mga buhay-pang tao sa mga lungsod. Noong Enero 5, 1970, kasunod ng pagpanaw ni Voroshilov, binago muli sa Voroshilovgrad ang pangalan ng lungsod. Sa huli, noong Mayo 4, 1990, binalik ang orihinal na pangalan ng lungsod dahil sa isang kautusan mula sa Supreme Soviet ng Ukrainian SSR.
Vicente Ericta

Si Vicente Ericta ay naglingkod bilang mahistrado ng Kataas-taasang Hukuman ng Pilipinas.
Gorizia

Ang Gorizia ay isang lalawigan sa rehyon ng Friuli-Venezia Giulia sa Italya. Ang lungsod ng Gorizia ang kabisera nito.
Ayapel

Ang Ayapel ay isang munisipalidad sa Departamento ng Córdoba, Colombia.
Palestinian Liberation Organization

Ang Palestine Liberation Organization (PLO) o "Samahan ng Pagpapalaya sa Palestina" (Arabe: منظمة التحرير الفلسطينية‎; Munaẓẓamat at-Taḥrīr al-Filasṭīniyyah ) ay isang organisasyon na nilikha noong 1964 na may layuning makalikha ng isang nagsasariling Estado ng Palestina. Kinikilala ito ng Mga Nagkakaisang Bansa at ng mahigit sa 100 mga estado may kaugnayang pangdiplomasya rito bilang nag-iisang tunay na kinatawan ng mga taong Palestino, at nagtamasa ng estado bilang tagapag-obserba o tagapagmasid sa Mga Nagkakaisang Bansa magmula pa noong 1974. Ang PLO ay itinuturing ng Estados Unidos at ng Israel bilang isang organisasyong terorista hanggang sa pagsapit ng Kumperensiya sa Madrid noong 1991. Noong 1993, kinilala ng PLO ang karapatang umiral nang mapayapa ng Israel; tinanggap din nito ang mga resolusyon ng Konseho ng Seguridad ng Mga Nagkakaisang Bansa bilang 242 at 338, at tinanggihan nito ang panggugulo (biyolensiya) at terorismo; bilang pagtugon, opisyal na kinilala ng Israel ang PLO bilang kinatawan ng mga Palestino.
Anna Wang

Si Santa Anna Wang (ipinanganak sa Tsina noong 1886 - namatay noong 22 Hulyo 1900) ay isang santang Intsik ng Simbahang Katoliko. Kabilang siya sa 120 mga santong martir (kasama nina Santa Lucia Wang-Wang at San Adrew Wang Tianqing at iba pa) na sumailalim sa beatipikasyong isinakatuparan ni Papa Pio XII noong 17 Abril 1955, at sa kanonisasyon na isinagawa ni Papa Juan Pablo II noong 1 Disyembre 2000. Namatay siya dahil sa pagpugot ng ulo, na hindi itinatakwil ang kaniyang pagiging Katoliko, habang nasa nayon ng Da Ning sa Lalawigan ng Hebei.
Dasmariñas

Relihiyon

Karamihan sa mga mamamayan ng lungsod ng Dasmariñas ay manananalig ng Katolikong Romano. Subalit may mabilis ding bilang ng paglaki ng mga paniniwalang Protestante at iba pang sekta ng Kristiyano. May ilan ilan ding mga mananampalataya ng Islam.

Kasaysayan

Ang pinagmulang ng pangalan "Dasmariñas" ay si Gómez Pérez de Dasmariñas, isang Kastilang Gubernador sa Pilipinas noong 1590 hanggang 1593. Pagkatapos ng kanyang kamatayan, ang kanyang anak na si Luis Pérez das Mariñas ay naging gubernador mula 1593 hanggang 1596. Si Pérez de Dasmariñas ay nanggaling sa San Miguel das Negradas, Galicia (Espanya).
Zhangzhou

Ang Lungsod ng Zhangzhou ay isang lungsod sa probinsiya ng Fujian sa bansang Tsina.
Kāveh

Si Kāveh ang Panday (Persa (Persian): کاوه اهنگر, Kāveh Āhangar) ay isang tauhan sa mitolohiyang Persa ''(Persian)'' at sa Shāhnāmeh ni Ferdowsi. Siya ang namuno sa isang popular pag-aalsa laban sa masamang banyagang haring si Zahhāk.
Sun Weiru

Si Sun Weiru o ay isang politiko ng Tsina.
Paul Oscar Blocq

Mga gawain

Sina Blocq at Marinescu ang unang mga manggagamot na naglarawan ng mga depositong ekstraselular (nasa labas ng selula) ng neuritikong plaka na nasa loob ng kulay abong materya ng utak. Gayundin, natagpuan din nina Blocq at Marinescu ang isang kaso ng tremor na Parkinsonyanong sanhi ng isang tumor na nasa loob ng substantia nigra (sustansiyang itim) ng utak. Kasama ni Marinescu at ng bakteryologong si Victor Babeş, nilathala ni Blocq ang Atlas der pathologischen Histologie des Nervensystems, isang mahalagang akda hinggil sa patolohikal na histolohiya ng sistemang nerbiyos.

Karamdaman ni Blocq

May isang sakit na ipinangalan kay Blocq, ang Karamdaman ni Blocq o Sakit ni Blocq, na kilala rin sa tawag na astasia-abasia (basahin din ang hinggil sa abasia). Isa itong sakit na may katangiang hindi makatayo o makalakad ang pasyente, sa kabila ng kakayahang maigalaw ang mga pang-ibabang sanga ng katawan (mga paa at binti) kapag nakaupo o nakahiga.
Caldwell catalogue

Ang Caldwell Catalogue ay isang astronomya na katalogo ng 109 bituin ng Kumpol, nebulae, at mga Kalawakan para sa pagmamasid ng mga Astronomo. Ang listahan ay pinagsama ni Patrick Moore bilang pandagdag sa Messier Catalog.
Naglalayag (pelikula)

Ang Naglalayag ay pelikulang pinagtambalan nina Nora Aunor at Yul Servo.
Kasama ring gumaganap si Aleck Bovick bilang katipang iniwan ni Yul at si Jacklyn Jose bilang ina ni Yul.